Rikunarita-ORG/Wikinium huggingface dataset:
# Wustèin

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*
Dùinnan di SaharaImagen riba  Wikimedia Commons
**Wustèin** (òf **desierto**) ta un área kaminda masha tiki presipitashon ta kai (normalmente ménos ku 200 milimeter pa aña), ku ta kousa poko òf ningun vegetashon di krese.

E imágen típiko di un wustèin ta un sabana vasto bashi ku dùin i temperaturanan altu. E imágen aki, sin embargo, ta konta solamente pa algun wustèin na Tera. Wustèinnan tambe ta aparentá den zonanan templá i polar. Algun ehèmpel di wustèin ta Sahara, Gobi, Kalahari, wustèin di Namib, Negev, Gran wustèin árabe, Atacama, i wustèin polar den parti sentral di Antártika.

E suela di wustèin no ta infértil. Despues di áwaseru, un gran parti di e área konserní por diripiente haña vegetashon. E santu di wustèin, sin embargo, no por retené awa pa muchu largu, loke ta kousa ku e matanana ta muri lihé. Wustèinnan tin biaha ta proveé oásis; plèki meimei di wustèin kaminda awa ta disponibel.

|  |
| --- |
| **Referensia E artíkulo aki òf un vershon anterior di dje ta un tradukshon di e artíkulo Wustèin riba e Wikipedia hulandes, ku ta kai bao di e lisensia Creative Commons Attribution/Share Alike. Mira e historia di edishon einan.
 |
# Manhattan

| Manhattan |
| --- |
| **Bario na  Merka** |
|  |
|  |
| Divishon atministrativo |
| Koordinato  | ﻿ / ﻿ |
| Geografia |
| Área | 87 km² |
| Elevashon | 85 meter |
| Poblashon  |
| Poblashon (1 aprel 2020) | 1.694.251 habitante 19.474,15 habitante/km² |
| Mapa di Manhattan |
|  |
|  |
| Imágen riba  Wikimedia Commons |
| Wèpsait ofisial |
| [Editá Wikidata] · [Manual] |

**Manhattan** ta un di e sinku (5) bario ku ta forma e suidat di New York na Merka i ta forma e sentro di e siudat. Situá riba e isla di e mesun nòmber, e bario ta kubri un área di 87.5 km², loke ta hasié e bario di mas chikitu na New York.
Manhattan tin un poblashon di 1.726.765, ku un densidat di poblashon di 29.021 habitante pa km².

Komo un kondado di New York, e bario ta un di e 62 kondado den estado di New York. E isla ta un sentro ekonómiko i kultural grandi di Merka. E bario di Manhattan ta konosí pa su raskashelu, avenida hanchu, numeroso taksi hel, i e sentro finansiero di Wall Street.

E nòmber Manhattan ta deriva di e palabra di indjannan Lenape "Manhattan", ku ta nifiká e luga di seru of teritorio ku serunan.

## Historia

Na 1626, kolonisadónan hulandes a kumpra isla Manhattan for di indjannan (según tradishon) pa un suma simbóliko. E área a bira un parti di e kolonia Nieuw Amsterdam, ku mas lat a kambia nòmber pa New York despues ku e británikonan a tuma kontrol.

|  |
| --- |
| Fuente, nota i/òf referensia |
# Telecomunicacion

*E articulo aki ta uza **ortografia di Papiamento**. Lo aprecia si por mantene e articulo aki na estilo di **Papiamento**.*
telekomunikashon

branch of science, disiplina akadémiko| Supkategoria di | remote communication  |
| Geografia | geography of telecommunications  |
| Historia | history of telecommunication  |

  From Wikidata
**Telecomunicacion** (combinacion di griego τηλε o *tele* = leu y latin *communicare* = pa comunica) ta e transmision di informacion di un luga pa otro sin cu fisicamente nada of ningun hende a move pa eynan.

E revolucion den comunicacion 'wireless' a cuminsa den e prome decada di siglo 20, cu avancenan incluyendo esnan den radiocomunicacion door di Guglielmo Marconi, kende a gana e Premio Nobel di Fisica na 1909. Experimentonan pa comunica na un distancia tabata data for di basta tempo; entre otro cu uzo di tambor, candela, señalnan di huma, bandera, uzo di spiel pa refleha solo, faro, heliografia, telegrafia optico-mecanico desaroya pa Claude Chappe na Francia for di 1793, etc.

Formanan moderno di telecomunicacion, uzando transmisornan electronico, ta: telefon (mobil), radio, television y internet. Un forma mas bieu ta telegrafia. E transferencia di informacion ta tuma luga via señalnan electromagnetico, por ehempel den kabelnan (señalnan electronico), 'fiber optics' (lus) o cu e ondanan di radio (ether). Door di conecta ekipo periferico, 'multiplexer' y ekipo di switch (por ehèmpel un sentral di telefon of un router IP of un switch di ATM), ta crea rednan di telecomunicacion na cua por conecta cantidadnan grandi di usuario y logrando e calidad di servicio desea.

## Empresa

Den e industria di telecomunicacion ta haci distincion entre empresanan cu ta explota rednan di telecomunicacion (*carriers*), esunnan cu ta duna servicio (*service providers*) y esunnan cu ta suministra solucionnan pa telecomunicacion (*distributors*).

E dies empresa mas grandi di telecomunicacion na mundo (segun benta na 2015) ta:

1. AT&T
2. Verizon Communications
3. China Mobile
4. Softbank
5. Nippon Telegraph & Telephone
6. Deutsche Telekom AG
7. Telefónica
8. KDDI
9. China Telecom
10. Orange

E seis empresa mas grandi na mundo cu ta suministra ekipo pa rednan di telecomunicacion (segun benta na 2015) ta:

1. Ericsson
2. Huawei
3. Nokia
4. Alcatel-Lucent
5. ZTE
6. Samsung

|  |
| --- |
| Fuente, nota i/òf referensia |
# Hunta di Maneho

Hunta di Maneho

| Supkategoria di | panel, board of trustees, governing body, group of humans, assembly  |
| Faseta di | corporate governance  |
| Nomber kòrtiku | BoD  |
| Puesto okupa pa e hefe di e organisashon | chairman of the executive board  |
| Hurisdikshon | no value  |
| Describi pa URL |    |

  From Wikidata
Sala di reunion di Hunta di Maneho
E **Hunta di Maneho** òf **Gerensia** (Hulandes: *Raad van Bestuur* Ingles: *Board òf Directors*) ta e órgano ku ta manehá un kompania òf un instituto. E gerensia ta enkargá ku e maneho diario di e kompania i tin ku duna kuenta i rason na e Hunta di Komisario òf na e Akshonistanan direktamente. E Hunta di Maneho por ta konsistí di un òf mas persona ku ta wòrdu skohé pa e Akshonistanan huntu ku e komisarionan.

E responsabilidat final di lokual ta sosodé den e kompania ta kai riba e gerensia. E gerente ta esun ku tin ku sali pa e kompania; tin ku duna kara. Normalmente ora ta trata di un sosiedat anónimo e gerente no por wòrdu pone personalmente responsabel; esaki ta bira e kaso ora ta trata di mal maneho i no kumplimentu ku normanan di bon gobernashon.

##### Tarea

E tarea típiko di un gerensia ta entre otro:

* Manehá e kompania dor di tomo di desishon;
* Kumpli ku e vishon i e metanan di e kompania;
* Selektá, apuntá, duna soporte i revisá e trabou di e supalternonan;
* Aprobá i kumpli ku e presupuesto anual.

##### Funshon

E funshon nan den un Hunta di Maneho por ta entre otro:

* Presidente di e Hunta
* Direktor Ehekutivo
* Direktor Finansiero
* Direktor Operashonal
* Direktor Tékniko
* Direktor Komersial
* Direktor General
* Sekretario Ehekutivo

## Link eksterno

* Sitio ku ta trata normanan di bon gobernashon pa Hunta di Maneho
* Portal di mangasina speshal pa Gerensia
* Wèpsait di Instituto pa Hunta di Maneho
* Asosashon nashonal di Direktornan